# Søknad om permisjon fra introduksjonsprogrammet

Se baksiden for veiledning om hvordan man fyller ut dette skjemaet.

Fylles ut av deltaker:

|  |  |  |  |  |
| --- | --- | --- | --- | --- |
| **Personopplysninger** | | | | |
| Navn | | | | Fødselsnummer |
| Adresse | | | | Telefonnummer |
| Postnummer | | Poststed | | |
| **Opplysninger om permisjonen** | | | | |
| Fraværets lengde:  En eller flere hele dager  Deler av en dag | | Fra og med dato, evt. tid | | Til og med dato, evt. tid |
| Fraværet gjelder:  Velferdspermisjon  Religiøs høytidsdag  Svangerskap og fødsel  Lønnet jobb | | | | |
| Begrunnelse for søknad: | | | | |
| **Underskrift** | | | | |
| Sted | Dato | | Underskrift deltaker | |

Fylles ut av lærer (fravær inntil 2 dager) eller programrådgiver:

|  |  |  |  |  |
| --- | --- | --- | --- | --- |
| **Behandling av søknaden** | | | | |
| Søknaden er behandlet i henhold til fraværsreglement, og er: | | | Innvilget | Avslått |
| Hvis innvilget, er permisjonen med eller uten introduksjonsstønad? | | | Med | Uten |
| Eventuell begrunnelse: | | | | |
| **Underskrift** | | | | |
| Sted | Dato | Underskrift lærer/programrådgiver | | |

# Veiledning til søknad om permisjon

Dette skjemaet skal fylles ut med penn, ikke blyant.

**Når skal jeg bruke dette skjemaet?**

Planlegger du å være borte fra introduksjonsprogrammet, må du søke om permisjon. Dette gjelder både hvis fraværet skal vare en eller flere hele dager, og hvis du bare skal være borte en del av dagen. Du må søke om permisjon uansett om du har norskundervisning, praksis, eller en annen aktivitet i regi av introduksjonsprogrammet når du skal være borte.

Du bruker dette skjemaet til å søke om:

* Velferdspermisjon
* Fri ved religiøs høytidsdag, når disse ikke er samtidig med offentlige høytidsdager i Norge
* Fri i forbindelse med svangerskap og fødsel
* Fri for å jobbe, når dette ikke er en fast avtale med programrådgiver

Du må krysse av for hvilken av disse typene fravær du søker om. Man kan blant annet få velferdspermisjon når:

* Man har barn som begynner i barnehage eller skole
* Man skal på jobbintervju
* Man har avtalt time hos lege eller tannlege
* Man gifter seg (på selve bryllupsdagen)
* En person i nær familie eller vennekrets dør

Se fullstendig fraværsreglement for informasjon om hvor mange dager man maksimalt kan få fri til forskjellige ting.

**Når må jeg søke?**

Hovedregelen er at man må søke permisjon senest to uker før man planlegger å være borte. Noen ganger er ikke dette mulig, for eksempel hvis man blir invitert til jobbintervju på kort varsel. Hvis det er mindre enn to uker til du skal være borte, må du skrive hvorfor du ikke kunne søke permisjon tidligere i feltet for begrunnelse. Fri på religiøs høytidsdag skal *alltid* søkes om senest to uker før.

**Hva må jeg skrive?**

I begrunnelsesfeltet må du også skrive hvorfor du trenger å være borte. Søker du om velferdspermisjon kan du for eksempel skrive «jeg skal på jobbintervju på Radisson-hotellet klokka 13:00.» Avhengig av grunnen til at du skal være borte må du kanskje skrive mer.

**Hva gjør jeg med skjemaet når jeg er ferdig med å fylle det ut?**

Når du har fylt ut skjemaet, gir du det til læreren din. Hvis du søker om permisjon i to dager eller mindre, behandler læreren søknaden. Hvis du søker om å være borte lengre enn to dager, vil lærer gi søknaden videre til programrådgiver, som behandler den.

Når søknaden din er behandlet, får du skjemaet tilbake av lærer eller programrådgiver. På denne måten får du vite om søknaden din om permisjon er innvilget eller avslått, og om du får introduksjonsstønad under fraværet.

Du kan klage på avgjørelser om permisjon fra introduksjonsprogrammet.